L 210/16 Jurnalul Oficial al Uniunii Europene 14.8.2009 DECIZIA COMISIEI din 8 aprilie 2009 privind măsurile C 7/07 (ex NN 82/06 şi NN 83/06) puse în aplicare de Regatul Unit în favoarea Royal Mail [notificată cu numărul C(2009) 2486] (Numai textul în limba engleză este autentic) (Text cu relevanță pentru SEE) (2009/613/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, în special articolul 88 alineatul (2) al doilea paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să îşi prezinte obser- vațiile în conformitate cu dispozițiile menționate anterior (!) și ținând seama de observațiile acestora, întrucât: 1. PROCEDURA La 3 decembrie 2002, Deutsche Post AG (denumită în continuare „DP”) a depus o plângere privind presupuse subvenții încrucişate acordate activităților de coletărie ale Royal Mail Group ple (denumită în continuare „Royal Mail” sau „RM”). Ca răspuns la solicitarea de informații din partea Comisiei, autoritățile din Regatul Unit al Marii Britanii şi Irlandei de Nord („Regatul Unit”) au furnizat informații relevante privind problemele ridicate în scrisorile din 25 februarie 2003 și 13 februarie 2004 și în mesajul electronic din 17 decembrie 2003. Aceste informații făceau referire și la alte măsuri guvernamentale privind RM. La 27 mai 2003, Comisia a aprobat o serie de măsuri în favoarea Post Office Limited (,„POL”), care este o filială a RM (cazul N 784/02) (?). Ca urmare a acestor măsuri, POL a primit compensații finanțate dintr-o rezervă („rezerva poştală”) constituită din surplusul de lichidităţi generat de RM. La 22 februarie 2006, Comisia nu a avut obiecții în privința continuării aplicării uneia dintre aceste măsuri (ajutorul pentru rețeaua rurală) pentru o nouă perioadă (cazul N 166/05) (). La 8 octombrie 2003, DP a introdus o acţiune în anulare (T-343/03) împotriva Deciziei Comisiei N 784/02, susținând că plângerea sa CP 206/02 a fost implicit respinsă prin această decizie. La 16 noiembrie 2005, Tribunalul de Primă Instanţă a respins acţiunea DP, argu- mentând că Decizia N 784/02 nu implica respingerea plângerii, iar investigațiile Comisiei erau în curs de desfă- şurare (lucru demonstrat prin corespondenţa prezentată tribunalului). 91, 26.4.2007, p. 34. OC O C 269, 8.11.2003, p. 23. OC 141, 16.6.2006, p. 2. (5) La 10 august 2006, DP a transmis o scrisoare prin care invita Comisia să adopte o poziție privind plângerea sa din 2002 în termen de două luni, în temeiul articolului 232 din tratat. Aceeaşi scrisoare conţinea informații privind o serie de presupuse noi măsuri de ajutor de stat. Aceste măsuri sunt distincte de cele care au făcut obiectul plângerii din 2002, iar plângerea referitoare la acestea fost tratată ca plângere separată, primind numărul de referință CP 221/06, iar apoi NN 83/06. Măsurile presupuse erau următoarele: (aA) un transfer în valoare de 850 de milioane GBP într-un cont special dedicat finanțării pensiilor RM; (b) decizia Departamentului Comerţului și Industriei de a majora, de la 844 de milioane GBP la 900 de milioane GBP, un împrumut acordat RM; (c) încălcarea deciziei Comisiei în cazul N 166/05 privind asistența pentru rețeaua rurală a POL, având în vedere faptul că suma de 150 de milioane GBP a fost transferată către POL direct din bugetul de stat, şi nu dintr-o rezervă specială, cum prevedea decizia. Ca răspuns la solicitarea de informații din partea Comisiei, autoritățile britanice au furnizat informații relevante privind chestiunile ridicate prin scrisorile din 6 octombrie şi din 31 octombrie 2006. Prin scrisoarea din 5 decembrie 2006, autoritățile britanice au transmis informații suplimentare referitoare la măsurile în favoarea POL menţionate la considerentul 3. Prin scrisoarea din 27 octombrie 2006, Mail Competition Forum (Forumul Concurenței în Domeniul Poştal — MCF), un organism care reprezintă noii actori de pe piața servi- ciilor poştale, a depus o plângere privind contul special dedicat finanțării pensiilor RM, care făcuse deja obiectul celei de a doua plângeri a DP. Plângerea MCF a primit numărul de referință CP 164/06, iar apoi NN 82/06. O versiune neconfidențială a plângerii a fost transmisă auto- rităților britanice la 20 noiembrie 2006. Autorităţile britanice şi-au prezentat observațiile asupra plângerii prin scrisoarea din 19 decembrie 2006. Prin scrisoarea din 7 decembrie 2006, Comisia a informat DP că nu există motive suficiente pentru conti- nuarea investigației privind plângerea CP 206/02 și că, în lipsa unui răspuns al DP în termen de 20 de zile, plângerea va fi considerată retrasă. Nu s-a primit niciun răspuns în acest termen. Prin urmare, plângerea fost considerată retrasă.